
O  quantum  difficile  est  curare  morbos  pulmonum  !  O  quanto  dif¬ 
ficilius  eosdem  cognoscere,  et  de  iis  certum  dare  praesagium  !  Fal¬ 
lunt,  vel  peritissimos,  ac  ipsos  medicinae  principes.  Tyrones  mei 
caute  estote,  et  prudentes  in  iis  curandis ;  nec  facile  promittite  cura¬ 
tionem,  ut  nebulones  faciunt,  qui  Hippocratem  non  legunt. 

Baglivi  Opertty  lib.  i,  p.  34,  Lugduni,  1714, 

PROCEMIUM- 

ILespiratio,  munus  illud  corporis  animalis  in^ 
explicabile,  sed  vere  mirabile,  quo  sanguis  hu¬ 
jus  impurus  iterum  purgatur,  vitaeque  idoneus 
redditur,  pulmonum  auxilio  efficitur. 

Fabrica  horum  delicata,  vasculis  referta,  at¬ 
que  functiones  momentosae  quas  hoc  modo  as¬ 
sidue  peragunt,  morbis  inflammationem  haben¬ 
tibus  vehementer  obnoxios  reddit.  Quum  au¬ 
tem  hi  morbi  in  habitu  robusto  et  pleno  sae- 

pius  occurrunt,  progressu  fere  rapidissimi  nec 
raro  terminatione  lethales  deveniunt.; 

Bene  constat,  duram  militis  vitam,  intempe¬ 
rantiam  omnigenam  cui  nimis  saepe  indulgit, 
eum  ante  aliud  quodvis  hominum  genus  in¬ 
flammationibus  acutis  pronum  efficere.  Sed 
cum  his  causis  adjiciuntur  coelum  frigori,  ca¬ 
lorique  extremo,  horumque  subitis,  multo  ma¬ 
gis  quam  alia  quaevis  plaga  alternationibus 
subjectum,  mirum  non  videatur  si  in  tali  regio¬ 
ne  exempla  pneumoniae  occurrerent,  et  typo  et 
terminatione  graviora. 

Inter  bellum  ideo  nuper  in  Canada  gestum, 
pneumonia  militum  complures,  et  in  formis 
gravissimis  corripuit.  Stipendium  quod  apud 
exercitum  ibi  per  maximam  illius  belli  partem 
feceram,  occasiones  hunc  ita  excitatum  mor¬ 
bum  observandi  et  curandi  frequentes  praesti¬ 
tit.  Quam  ob  causam  pneumoniam  hujus  so- 
lennis  disceptationis  argumentum  suscepi. 

Pneumoniae  a  plerisque  auctoribus  nosologi- 
cis  duae  species  descriptae  sunt :  Peripneumo- 
nia  scilicet,  aut  pulmonum  substantiae  infiam- 

matio ;  et  Pleuritis,  aut  pleurae  inflammatio : 
atque  varia  signa  utramque  speciem  notantia 
literis  mandata  sunt.  Illustrissimus  Culle- 
Nus,  in  “  Synopsi  Nosologiae  Methodicae’’ 
sua,  aliis  morem  gerens,  huic  divisioni  adhae¬ 
sit  ;  sed  dum  signa,  quae  vulgo  situm  inflam¬ 
mationis  generalem  indicare  putantur,  delineat, 
adjecit  haec  incerta  esse  ad  species  inter  se  dis¬ 
tinguendas. 

Sedium  proximitas  et  fabrica  simillima,  hanc 
signorum  similitudinem  efficit ;  corpora  enim 
explorando,  inflammationem,  fere  omni  in  ex¬ 
emplo,  totas  fere  intra  thoracem  partes  quo¬ 
dammodo  affecisse,  invenimus. 


DEFINITIO. 


Pneumonia  vocabulum  est  g^nericom,  om¬ 
nem  pulmonum  aut  pleurae  inflammationem 
indicans.  Accurate  Culleno  definita  fuit, 
“  Pyrexia;  dolor  in  quadam  thoracis  parte  5  re- 

‘‘  Spiratio  difficilis;  tussis/’  De  ratione,  qua  haec 
_  et  alia  morbi  indicia  obrepunt,  effectibusque 
quos  inducunt,  tempus  nunc  monet  ut  agamus» 


HISTORIA. 

Ut  inflammatio  partis  vitae  adeo  necessariae 
ut  pulmones,  sine  inagna  universi  corporis  per¬ 
turbatione  fieri  nequeat,  aliquis  facile  putet ; 
atque  verum  est,  quod  prima  pneumoniae  sig¬ 
na  saepius  febrem  generalem  inflammatoriam, 
quam  partis  affectae  conditionem  referunt. 
Hoc  autem  non  semper  ita  se  habet ;  nonnullis 
enim  nulla  febris  indicia  observanda  sunt,  at¬ 
que  etiam  notae  morbi  diagnosticae  adeo  ob¬ 
scurae  sunt,  aut  parum  observantur,  ut  paula- 
tim  admodum  et  quasi  sensim  obrepat,  suppu¬ 
rationemque  induxerit,  priusquam  etiam  sus¬ 
pecta  devenerit.  Plerumque  tamen,  indicia  sa¬ 
tis  notantur,  nec  bene  confundi  possent. 

Languor,  molestia  generalis,  horrores^  calore 

pertinaciter  aucto,  vulto  rubido,  tumido,  capi¬ 
tis  dolore,  lingua  alba,  siti,  respiratione  diffici¬ 
li,  excipiuntur.  Pulsus  fit  frequens,  fortis j 
durus ;  aut  mollis  et  plenus  est.  Angustiae 
sensus  in  parte  thoracis  aliqua  brevi  dolor  fit, 
qui  plena  inspiratione  tussive  vehementer  au¬ 
getur. 

Quando  pleuram  maxime  affectam  esse  vide¬ 
tur,  rubor  circumscriptus  genas  occupat,  respi¬ 
ratio  creber  est  brevis,  thorace  parum  interea 
moto.  Tussis  primum  sicca,  humida  postea, 
saepe  cruenta  fit ;  dolor  in  variis  pectoris  par¬ 
tibus,  sed  ad  mediam  costam  sive  sextam  sive 
septimam  relatus,  quasi  mucronatum  aliquod 
instrumentum,  hic  in  pectus  transadigeretur 
descriptus.  Plena  quoque  inspiratione  tentai- 
ta,  atque  tussi,  quae  sic  molestissima  fit,  valde 
exasperatur* 

Contra,  ubi  pulmonum  substantia  inflamma¬ 
tionis  sedem  esse  creditur,  indicia  multo  magis 
fallacia  sunt.  Dolor  obtusus  est  parumque  mo¬ 
lestus  ;  saepe  ponderis  potius  et  oppressionis 
sensus  j  atque,  ut  Celsus  bene  nptavit,  “  id  ge- 

nus  morbi  plus  periculi  quam  doloris  habet.’’ 
Facies  tumida  est,  atque  purpurea  ;  respiratio 
laboriosa,  atque  saepe  “  non  nisi  trunco  cor- 
“  poris  erecto  exercenda tussis  plerumque 
sputo  specie  variante,  nec  raro  sanguine  tinc¬ 
to,  stipatur. 

Longe  plerisque  tamen  exemplis  haec  signa 
conjunctim  occurrunt. 

Ingravescente  morbo,  febris  quoque  exacer¬ 
batur.  Arteriae  carotides  atque  temporum  ve¬ 
hementer  pulsant ;  cutis  arida  est ;  sitis  mag¬ 
na  j  alvus  adstricta ;  urina  parca,  rubra.  Vul¬ 
tus  anxietatem  ingentem  commonstrat ;  facies 
et  labra  livent ;  oculi  suffusi  et  feroces  ;  super¬ 
venit  delirium*  Respiratio  nunc  magis  labo¬ 
rat,  sono  strepente  comitato,  hoc  est,  inspira¬ 
tione  quaque  inhibetur.  Aeger  lecto  erectus 
sedere  cogitur,  atque  tussis  accessionibus  do- 
lentissimis,  onerosis,  intercurrit,  cum  sputo  dif¬ 
ficili  et  suffocationis  sensu  urgente.  Extrema 
frigescunt  membra ;  pulsus  debilis  fit  mollis, 

V 

intermittens ;  oculi  fixi  patent,  et  fronte  tem¬ 
poribusque  sudores  frigidi  erumpunt. 

Hoc  tempore  mala  nonnunquam  subito  alle¬ 
vantur,  respiratio  quadam  ex  parte  facilis  fit, 
tussis  minus  frequens,  atque  aeger  in  lecto  de¬ 
cumbere  potis  est.  Haec  autem  signa  fallacis- 
sima  sunt,  exque  debilitate  nimia  et  exhaus¬ 
tione  provenientia  mortis  nimis  saepe  praenun- 
cii  sunt. 


TERMINATIONES. 

Resolutio,  suppuratio  et  gangraena  sunt 
terminationes  pneumoniae,  cum  aliis  inflamma¬ 
tionibus  saepissime  tributae. 

Aliae  tamen  huic  morbo  magis  familiares 
terminationes  sunt  5  scilicet,  efllisiones  aut  iu 
textum  pulmonum  cellulosum,  aut  in  cavam 
pleurae  5  aut  pleurae  pulmonalis  costalisque  in¬ 
ter  se  adhaesio  ;  aut  tuberculorum  formatio, 
cum  inflammatione  chronica,  in  phthisin  pul¬ 
monum  desinens.' 

>  Resolutio  raro  est  terrninatio  naturalis,  sed 

plerumque  curationis  usurpatae  proventus. 
Tussis  laxa,  facilis,  cum  sputo  crasso,  flavo,  co¬ 
pioso,  Sanguine  tincto  ;  respiratio  libera  cum 
dolore  leni ;  febris  diminuta ;  vultusque  spe¬ 
cies  naturalior,  signa  sunt  quae  hanc  mutatio¬ 
nem  faustam  accidisse  docent.  Atque  cum 
haec  stipantur  aut  excipiuntur  leni  et  aequabi¬ 
li  perspiratione,  urinae  turbidae  profluvio,  epis¬ 
taxi,  diarrhoea,  aut  eruptione  miliari,  spes  ce¬ 
leris  refectionis  magna  erit. 

Resolutio  hujus  morbi  perfecta  post  diem  de¬ 
cimum  raro  occurrit.  Quum  igitur  signa  post 
hoc  spatium  nihil,  aut  partim  tantum  minuta 
perstant,  neque  aliis  resolutionis  signis  stipan¬ 
tibus,  tum  suppuratio  timenda  est. 

Illa  signa  sequentia  fere  commonstrant.  Hor¬ 
rores  subinde  intercedunt ;  sputum  supprimi¬ 
tur  ;  pectoris  dolor  minus  urget,  atque  febris 
diminuitur ;  sed  dyspnoea  et  tussis  augentur, 
sensu  ponderis  si  in  latus  sanum  decumbatur 
comitante.  Horrores  nunc  magis  aequaliter  re¬ 
currunt,  sudoribusque  nocturnis  excipiuntur  j 
febris  hectica  constituitur.  Materia  purulenta 

intra  cavum  pleurae  pulmonum  deposita  vomi¬ 
ca  appellatur ;  atque  ita  deposita  tussiendo  co¬ 
natibus,  in  ramos  bronchiorum  rejiciatur,  atque 
sputo  exscreatur ;  aut  adeo  multa  sit  quod  mi¬ 
serum  suffocare  sufficiat.  Pus  quoque  inter 
pleuram  pulmonum  et  costarum  formari  potest, 
aut  vomica  huc  materiam  suam  effundat,  atque 
hoc  modo  empyema  inducat :  quo  in  casu  ma¬ 
teria  fluctuans  ad  partem  percepi,  atque  per 
operationem  idoneam  emitti  potest. 

Quod  hic  morbus 'unquam  in  gangraenam 
pulmonum  ipsorum  desinat  vehementer  dubi¬ 
to  ;  nunquam  certe,  in  gravissimis  exemplis  oc¬ 
currere  vidi.  Verisimile  igitur  est,  ut  exempla, 
quibus  fieri  perhibetur,  ea  erant  quibus  conges¬ 
tio  ingens  et  effusio  sanguinis  in  cellas  pulmo¬ 
num  accidissent.  Talibus  enim,  morbus  inso¬ 
lita  asperitate  saevit ;  facies  livida  et  quasi  a- 
tra  apparet ;  tussis  materiae  nigrescentis  san¬ 
guineae  sputo  stipatur  ;  pulsus  fit  celer,  parum 
regularis,  vultus  demissus  ;  spirandi  difficul¬ 
tas  maxima  est,  atque  mors  ab  suffocatione,  ple¬ 
rumque  ante  quintam  diem  supervenit.  Effu- 

sio  seri  aut  muci  in  cellas  aeriferas  eundem  ef¬ 
fectum,  licet  minus  rapidum  inducet. 

Serum  quoque  in  cavum  thoracis  aut  peri¬ 
cardium  effundi  potest,  atque  sic  omnia  signa 
hydrothoracis  aut  hydropis  pericardii  semet  os¬ 
tendunt. 

Postremo,  adhaesiones  inter  pleurae  facies 
contiguas  et  tuberculorum  formatio,  termina¬ 
tiones  pneumoniae  sunt  haudquaquam  rarae  5 
atque  morbo,  optimo  jure,  terribili,  phthisi  sci¬ 
licet  pulmonum,  originem  praestant. 


DIAGNOSIS. 

Varii  sunt  morbi  quibuscum  pneumonia  con¬ 
fundi  dicitur ;  sed  a  catarrho,  peripneumonia 
notha,  pleurodynia  et  hepatitide  diagnosis  sola 
est  utilis.  Signorum  in  hisce  singulis  maxime 
notabilium  consideratio  brevis,  cum  pneumonia 
comparata,  satis  superque  distinguet. 

-ii  Catarrhus  pondere  doloreque  capitis,  lachry- 

matione,  coryza,  sternutatione  cum  thoracis 
angustia  notatur.  Haec  signa  haud  raro  in  in¬ 
flammationem  pulmonum  terminant ;  quo  facto, 
omne  inter  morbos  discrimen  perit. 

Peripneumonia  notha  verae  pneumoniae  varie- 
tas  est,  sed  aegri  constitutione  temperata:  in  se¬ 
nibus,  in  corporibus  debilibus,  leucophlegmati- 
cis.  Facies  livida  est,  dyspnoea  multa,  sed  nul¬ 
lus  pectoris  dolor  molestus.  Tussis  in  longa 
accessione  recurrit,  et  tandem  sputum  visci- 
dum,  mucosum  aut  mixtum  excitat.  Pulsus 
celer  debilisque,  atque  lingua  plerumque  sor¬ 
dida. 

Pleurodynia  affectus  est  musculorum  thora¬ 
cis  rheumaticus,  atque  saepe  aliis  ejusmodi  ef¬ 
fectibus  conjuncta  dignoscatur.  Dolor  quidem 
pectoris  acutus  est,  motu,  pressu,  subitave  in¬ 
spiratione  auctus,  sed  paulatim  sub  hac  repeti¬ 
ta  mitescens. 

Hepatitis,  pyrexia,  dextri  hypochondrii  do¬ 
lore  pressione  aucto,  nec  raro  ad  humerum  sur- 
gente,  denotatur.  Decubitus  in  latus  sinis¬ 
trum  difficilis  est ;  dyspnoea,  tussis  sicca,  vo- 

mitus,  singultus  :  subinde  jecinoris  amplifica¬ 
tio  sentire  est.  Hic  morbus  cum  pneumonia 
quoque  maritetur. 


CAUSAE  PRAEDISPONENTES  ET 
EXCITANTES. 

i 

Nulla  aetas  est,  corporisve  habitus,  nullum 
coelum  nec  anni  tempestas  hoc  malo  immunis 
est.  Pneumonia  nihilominus  raro  ante  puber¬ 
tatem  occurrit.  Mediam  potius  quam  provec¬ 
tam  aetatem,  mares  magis  quam  foeminas  ado-  ^ 
ritur.  Firmos  quoque  et  robustos,  atque  ad  in¬ 
flammationem,  sive  natura,  sive  intemperantia 
proclives,  seligere  consuevit.  Regionum  bo- 
realium  morbus  frequentissimus  est ;  sed  omni¬ 
bus  plagis  reperitur,  quibuscunque  caloris  fri¬ 
gorisque  vicissitudines  subitae  sunt.  Propter 
hanc  causam,  in  hyeme  magis  vereque  quam  in 
aestate  aut  autumno  grassatur,  et  praesertim 
inter  ventos  frigidos  orientales.  Hujus  mali 

aggressus  repetiti  proclivitatem  augent ;  magis 
adhuc  si  thorax  male  formatus  sit,  aut  partes 
vicinae  vitiata  fabrica  laborent,  quo  actio  pul¬ 
monum  ullo  in  modo  impeditur  aut  turbatur. 
Eruptiones  retropulsae,  evacuationes  suppres¬ 
sae,  aliorum  morborum  ut  podagrae  translatio¬ 
nes  pneumoniam  induxisse  perhibentur. 

Ex  variis  causis  pneumoniam  excitantibus, 
frigus  longe  frequentissimum  est :  hoc  enim 
perspiratio  cohibetur,  partium  externarum  cir¬ 
cuitus  debilitatur,  sanguisque  ita  in  pulmoni¬ 
bus  accumulatur.  Quum  frigus  intensum  est, 
subitoque  corpori  calenti,  ut  puta  ebriosi  adhibi¬ 
tum,  obstructio  ita  inducta  adeo  magna  sit,  ut 
mortem  a  suffocatione  inducere  valeat,  diu  an¬ 
tequam  aut  suppuratio  aut  gangraena  hunc  ef¬ 
fectum  producere  potuissent :  atque  probabile 
est  plurimae  hoc  modo  mortes  inducuntur.  Ae¬ 
ris  frigidi  aut  vaporum  noxiorum  inhalatio  dum 
corpus  calet,  violentia  externa  aut  vulnera  tho¬ 
racem  penetrantia,  nimia  pulmonum  exercita¬ 
tio,  veluti  canendo,  vel  tibias  diu  inflando,  om¬ 
nia  hujus  morbi  causae  excitantes  frequenter 

existunt.  Saepe  quoque  aliorum  morborum 
comes  est,  aut  iis  excitatur ;  exempli  gratia, 
febrium,  catarrhi,  rubeolae,  variolae,  rheumatis¬ 
mi,. podagrae. 


DISSECTIO. 

Cadavere  pneumonia  extincto,  res  visae  pro 
violentia  et  duratione  priorum  signorum,  pro- 
que  terminatione  quae  morbo  acciderit,  vari¬ 
are  solent.  Ubi  mors  cito  inducta  fuerit,  pul¬ 
mones  plerumque  sanguine  turgent  :  molles 
sunt,  facile  lacerabiles,  atque  aqua  immersi, 
fundum  petunt.  Bronchii  muco  atro,  sangui¬ 
neo,  replentur :  cordis  latus  dextrum,  venaeque 
cavae  sanguine  tenduntur. 

Quum  terminatio  minus  subita  fit,  species  di¬ 
versae  sunt.  Pus  in  pulmonibus  ipsis  colligi¬ 
tur,  textum  eorum  complens  ;  aut  inter  duas 
pleuras  contrahitur.  Aliquando  serum  eodem 
effunditur  aut  in  pericardium;  lymphaeque  coa- 

gulabilis  ramenta  in  pleuram  reperiuntur,  nec- 
non  hujus  membranae,  cum  diaphragmate,  cum 
pericardio,  cum  thoracis  pariete  adhaesiones ; 
aut  demum  indurationes  hepaticae  dictae,  aut 
tubercula,  modo  inflammata,  modo  pus  haben¬ 
tia,  vomicasque  constituentia.  Haec  tamen 
saepe  a  longa  inflammatione  orta,  ante  pneumo¬ 
niae  qui  lethalis  fuit  accessum,  extitisset. 


PROGNOSIS. 

Aetas  corporisque  habitus,  indiciorum  dura» 
tio  et  violentia,  remediorum  primum  adhibito¬ 
rum  eflfectus,  prognosin  in  hoc,  ut  in  plurimis 
aliis  morbis,  temperabunt. 

Si  febris  vehemens  sit  magnaque  jactatione 
stipata ;  respiratio  crebra  atque  saepe  tussicula 
brevi,  sicca,  dolore  acuto,  cohibita  5  aut  si  pa¬ 
rum  doloris  sit,  sed  plena  et  multum  impedi¬ 
ta  respiratio  ;  tussis  cum  sputo  nunc  subito 
suppresso,  nunc  parcum,  aliquid  nigrum  et  foe- 

tidum  proferente  ;  orthopnoea,  aut  spirandi 
difficultas  in  situ  supino  ;  faciei  turgiditas  ;  la¬ 
biorum  livor  ;  magna  vultus  anxietas  ;  atque  si 
his  adjiciantur  aphonia,  delirium,  pulsus  debi¬ 
lis  et  intermittens,  sudores  frigidi,  fronti,  pec¬ 
tori  affusi ;  terminationem  infaustam  praesa¬ 
giunt. 

Contra,  si  febris  mitis  sit,  spirandi  difficultas, 
tussis,  pectoris  dolor  diminuatur;  sputum  copio¬ 
sum,  crassum,  flavidi  vel  viridis  coloris  sit ;  aut 
si  evacuatio  critica,  ut  epistaxis  vel  diarrhoea  le¬ 
nis,  cum  urinae  profluvio  sedimentum  copio¬ 
sum  deponente  ;  aut  sudor  profusus  per  totam 
superficiem,  atque  diu  continuatus  ;  aut  si  her¬ 
pes  in  partem  corporis  aliquam  erumpat  ibique 
diu  continuet ;  si  vultus  denique  ad  sanitatis 
speciem  accedat ;  tum  morbus  decedere  ince¬ 
pit,  et  prognosis  fausta  proferatur. 

CURATIO. 

Nullus  est  morbus  qui  vehemens,  aut  cur¬ 
sum  citius  peragit,  aut  funestius  terminat  quam 
pneumonia  ;  nullus  autem  qui  citius  aut  effica¬ 
cius  sublevari  potest,  modo  remedia  idonea  ma¬ 
ture  prudenterque  adhibita  fuerint. 

Resolutio,  quae  in  omni  inflammatione  ex¬ 
petenda  est,  in  pneumonia,  ubi  pars  vitalis  af¬ 
ficitur,  praesertim  necessaria  fit.  Hoc  morbo 
igitur,  consilium  ad  quod  medici  attentio  pri¬ 
mum  et  assidue  dirigenda  est,  adque  quod  ef¬ 
ficiendum  pro  viribus  niti  oportet,  resolutio  est. 
Inflammationem  cohibendi  aut  violentiam  ejus 
moderandi  variae  sunt  rationes ;  potentissima 
autem,  ideoque  praecipue  adhibenda,  paucis¬ 
sima  sunt.  Ex  his  autem  venaesectio  longe 
utilissima  est,  sine  qua  omnia  hujus  mali  reme¬ 
dia  nihil  valerent.  Recte  igitur,  ni  fallor,  de 

sanguinis  missione,  in  prima  parte,  agemus. 

'  c 

Etiam  vehementissimi  venaesectionis  in  aliis 
morbis  oppugnatores  efficaciam  ei  in  pneumo¬ 
nia  concedunt  5  quousque  tamen  tuto  adhiberi 
hoc  morbo  possit,  haud  mediocriter  dissentiunt. 
Nonnulli  sanguinem  in  parvulis  portionibus  cre¬ 
bro  repetitis,  donec  signa  mitigata  essent,  mit¬ 
ti  suaserunt.  Hac  autem  ratione  vires  ejus 
contra  inflammationem  potentissimae  raro  ex¬ 
ercentur,  dum  eflectus  contra,  debilitantes,  cer¬ 
tissimae  inducuntur.  Plus  sanguinis  quoque 
hoc  modo  projicitur,  antequam  curatio  effecta 
est,  quam  in  iis  quibus  mature  et  copiose  ab¬ 
stractus  est ;  atque  morbus,  etiamsi  pro  tempo¬ 
re  saepe  allevatus,  vires  plerumque  in  interval¬ 
lis  acquirit,  donec  tandem  remedium  non  am¬ 
plius  adhiberi  potest.  Hoc  est,  quod  rationem 
medendi,  per  se  optimam,  infamia  notavit.  A- 
liis  medicis,  ut  clarissimo  Sydenhamo,  certa 
quantitas  regularis  sanguinis  subtrahi  praecipi¬ 
tur,  ultra  quam  depletionem  progredi  vetant. 
Manifestum  est  nos  nullius  morbi  curatione  le¬ 
gibus  ejusmodi  ad  amussim  parere  posse.  Re¬ 
mediorum  effectus  in  morbi  signa  observandi 

sunt,  atque  repetendi  necessitas  inde  ferenda  : 
hic  enim  venaesectionem  largissimam  facile  et 
commode  patietur,  dum  illi,  eadem  detractio¬ 
ne,  aut  vita  eripietur,  aut  valetudo  universa  la¬ 
befacta  erit. 

Sanguinis  missio  bifariam  operari  videtur :  sci¬ 
licet,  1  mo,  copiam  sanguinis  in  toto  corpore 
circulantis  ideoque  in  parte  affecta  minuit : 
2do,  actionem  vasculorum  exhalantium  et  se- 
cernentium  promovet,  ideoque  impetum  humo¬ 
rum  ad  pulmones  imminuit.  Experientia  nos 
docuit,  quo  maturius  et  magis  subito  haec  eva¬ 
cuatio  facta  sit,  eo  magis  permanentes  et  cele¬ 
res  sunt  ejus  effectus. 

Amplum  igitur  orificium  in  vena  faciendum 
est,  atque  in  gravioribus  exemplis  sanguis  simul 
ex  utroque  brachio  aut  vena  jugulari  fluat,  at¬ 
que  fluere  pergat,  donec  animi  defectio,  vel  ad 
hanc  proclivitas  inducatur.  Hoc  saepe  occur¬ 
rit  ubi  sanguinis  tam  parva  fluxit  copia  ut  mor¬ 
bus  inde  nihil  levaretur :  cum  autem  actio  ar¬ 
teriarum  sub  syncope  minuta  morbum  valide 
cohibere  tendat,  hic  status,  in  gravioribus  ex- 


^0 


DE  PNEUMONIA* 


emplis,  pro  re  nata,  prolongandus  est.  Hujus 
rei  causa,  a  magno  vulnere,  et  in  situ  erecto 
sanguinem  mittere  soleo.  Animus  cito  defi¬ 
cit,  sanguinis  fluxus  fere  sponte  cohibetur,  aut 
fascia  relaxata  sistitur.  Aegrum  tum  situ  su- 
pino  repono,  atque  simul  ac  syncope  decesse¬ 
rit,  fasciam  arcto,  aegrum  erectum  sedere  ju¬ 
beo  ;  quo  pacto  syncope  iterum  et  parva  solum 
sanguinis  jactura  reducitur.  Repetitur  haec 
prout  dyspnoea  haereat,  aut  signa  praevia  su- 
geant,  atque  saepe  secundae  evacuationis  ne¬ 
cessitati  supersedeat.  Plurimis  tamen  exem¬ 
plis  venaesectionem  frequenter  et  ample  itera¬ 
re  etiam  primo  die  oportet.  Illam  enim  condi- 
tione  signorum  et  viribus  aegri,  haudquaquam 
copia  sanguinis  abstracta,  crustaeve  coriaceae 
praesentia  vel  absentia,  vel  etiam  morbi  tem¬ 
pore,  regemus  :  sanguis  enim  utiliter  mittetur, 
ubicunque  dyspnoea  et  dolor  urgent,  modo 
nulla  suppurationis  aut  effusionis  signa  adpa- 
reant.  Neque  multum  pulsus  conditione  nos 
dirigi  oportet,  si  alia  indicia  graviora  subsint : 
is  enim  saepe  obscurus,  ignavus  et  abnormis 

restat,  etiam  sub  morbi  initio  ;  afegro  interim 
debilitatem  et  oppressionem  quanta  sanguinis 
profusionem  vetare  appareret  queritante.  ‘‘  But 

in  such  cases  letting  of  blood  is  so  far  from 
“  weakening,  that  it  really  raises  the  powers  of 
“  nature  ;  as  is  always  evident  on  drawing 
‘‘  blood  from  plethoric  persons  labouring  un- 
“  der  oppressed  pulse,  as  it  is  properly  called, 
‘‘  which  is  found  constantly  to  rise  on  bleed- 
“  ing 

Quum  autem  venaesectionis  copiosae  neces¬ 
sitatem  cum  signa  requirunt,  sic  adeo  forte  in¬ 
culcamus,  nimis  longe  haec  eadem  agi  non  de¬ 
bet  ;  quoniam  hoc  modo  debilitas  fatalis  indu¬ 
catur,  etiamsi  morbus  primarius  certe  fuerit 
curatus. 

Sanguinis  missio  specialis  per  hirudines  vel 
cucurbitam  subinde  utilissime  proficere  solet 
ad  dolorem  fixum  tussimque 'molestam,  quae 
saepe,  post  alia  morbi  graviora  signa  subacta 


*  Vide  Huxham’s  Essays,  p,  182, 

restant,  tollendam.  Haec  enim  alias  in  phthi- 
sin  desinere  possent. 

Exulceratoria,  etiamsi  in  pneumonia  secun¬ 
daria  habenda  sint,  maximi  tamen  momenti  in 

j 

curatione  ejus  constant.  Praeter  venaesectio- 
nem  igitur  emplastrum  magnum  parti  dolenti 
adhiberi  debet ;  atque  cum  profluvium  ex  hoc 
cessaverit,  aliud  parti  adjacenti,  ut  effectum 
perpetuum  conservet,  superimponendum  est. 
Incipiente  morbo,  ante  sanguinis  missionem, 
et  alvum  rite  purgatam,  vesicatoria  irritant  et 
laedunt ;  non  igitur  adhibenda  sunt,  nisi  post 
has  exinanitiones  institutas. 

Purgatio  irritationem  ex  faecibus  retentis 
submovet :  atque  venaesectioni  haud  absimilis 
vasorum  actionem  diminuit.  Sub  morbi  initio 
pulveris  jalapae  compositi,  pulverisve  jalapae 
cum  submuriate  hydrargyri  dosis  plena  utiliter 
exhibetur.  Postea  vero,  laxantia  leniora  lau¬ 
danda  sunt,  praesertim  sales  medii,  quoniam  hi 
fluxum  sanguinis  deorsum  in  aorta,  adeoque 
pectus  sublevare,  creduntur.  Enemata  emol- 

lientia  eosdem  quoque  effectus  inducunt,  ideo- 
que  utilia  sunt. 

Solutio  tartratis  antimonii,  et  alia  ex  anti- 
monio  praeparata,  ita  exhibita  ut  nauseam  mo¬ 
verent,  ideoque  arteriarum  actionem  minu¬ 
erent,  aut  minoribus  adhuc  portionibus  ut  le¬ 
nem  perspirationem  per  cutem  moliretur,  lau¬ 
data  sunt.  Utrumque  ex  his  maximi  existit 
momenti ;  sed  doses  quae  nauseam  movent,  ut¬ 
cunque  caute  administrentur,  vomitum,  quod 
pessimum  est,  provocare  tendunt  5  atque  vis 
diaphoretica  dosium  minorum,  diluentibus  qui- 
buscum  conjunguntur,  maxima  ex  parte  tribu¬ 
enda  est. 

Arteriarum  actio  potissime  diminuetur  usu 
venaesectionis  idoneo  ;  et  perspiratio  diluenti¬ 
bus  optime  promovetur.  Ad  hoc  nitrate  potas^ 
sae,  citrate  potassae  aut  ammoniae,  acetate  po- 
tassae  vel  ammoniae,  cum  tepido,  blando  et  di¬ 
luente  potu,  crebro  repetito,  nec  ita  ut  ventri¬ 
culum  oneret  vomitumque  excitet,  utamur. 
Hordei  vel  oryzae  decoctum  meile  dulcescens, 
aut  ipsius  glycyrrbizae  decoctum,  grata  sunt  et 

utilia.  Aquae,  vel  aceti  cum  aqua  vapores, 
crebro  in  pulmones  inhalati,  pediluvium,  tus¬ 
sim,  saepe  utiliter  sedant,  sputum,  perspiratio- 
nemque  promovent.  Oleosa  atque  mucilagi- 
nosa,  per  totum  morbi  tractum,  propinari  pos¬ 
sunt  ;  sed  cum  tussis  molesta  atque  crebra  fit, 
tum  vel  praecipue  utilia  sunt.  Hujusmodi  sunt 
medicamenta  ex  gummi  acaciae  Arabicae,  a- 
mygdalis,  aut  spermate  ceti  saccharo  conjunc¬ 
ta.  Contra,  expectorantia  magis  stimulantia, 
veluti  gummi  ammoniaci,  et  scillae  semper  sub 
inflammatione  acuta  nocere  observantur. 

Calor  externus,  sive  stragulis  nimis  multis, 
sive  aere  parum  ventilato  proveniens,  noxius  est 
atque  accuratissime  evitandus,  haud  secus  ac 
contrarium  ejus,  frigus  supra  modum  intensum. 

Sub  initio  hujus  morbi  opium  nunquam  adhi¬ 
bendum  est  ;  sed  tempore  provectiore,  ubi 
dyspnoea  diminuta  est,  ubi  signum  maxime  mo¬ 
lestus  tussis  est  pervigilium  inducens,  tum  uti¬ 
lissimum  erit,  et  Culleno  usui  commendatur. 

Postremo,  quando  sanguinis  missio,  aliaque 
remedia  optatum  effectum  inducere  non  potu- 

erunt,  praesertim  ubi  morbus  febri  typhode  co¬ 
pulatur,  et  indicia  effusionis  se  ostendunt ;  u- 
sus  submuriatis  hydrargyri  aut  per  se,  aut  opio 
commixti,  donec  signa  sui  propria  in  corpore 
ediderit,  vel  maxime  proficiet.  Hoc  morbi  sta¬ 
tu  quoque  digitalis  laudata  est.  Pluries  eam 
expertus  sum.  In  nonnullis  nihil  omnino  e- 
tiam  ex  largis  dosibus  evidens  fuit ;  aliis  vero 
proprii  hujus  medicamenti  effectus  facile  in¬ 
ducti  sunt  y  sed  in  nullis  alleviatio  quaevis  vel 
minima  signorum  huic  attribui  potuit. 

-  Nomina  eorum  qui  Gradum  Medicinae  Doc- 
TORIS  in  Academia  Jacobi  Sexti  Regis, 
quaQ  Edinburgi  est,  anno  1819,  adepti  sunt. 


Alexander  Dunlop  Anderson,  Scotus.  DePneumo^ 
nia. 

Jacobus  Anderson,  Scotus.  De  Hydrope  Anasarca. 

Thomas  F.  Andrews,  Americanus.  De  Vasis  Absorp¬ 
tioni  Servientibus. 

Daniel  Archer,  Anglus.  De  Galvanismo. 

Georgius  Ballingall,  ScotusI'  De  Apoplexia  Sangui¬ 
nea. 

Edvardus  Banks,  Anglus.  De  Hernia  Crurali. 

Robertus  Bell,  Hibernus.  De  Febre  Continua,  quae 
Hiberniam  per  duos  annos  afflixit. 

Dionysius  Brenan,  Hibernus.  De  Re  Alimentaria. 

Fredericus  Brown,  Anglus.  De  Dysenteria. 

JosEPHUs  Brown,  Anglus.  De  Morbis  Venereis. 

Christophorus  Aldworth  Bull,  Flibernus.  De  Digi¬ 
tale  Purpurea, 

Benjaminus  Burt,  Scotus.  De  Rabie  Canina. 

Daniel  BurtoN,  Americanus.  De  Diabete  Mellito. 

Michael  Cahill,  Hibernus,  De  Hepatitide. 

Robertus  Christison,  Scotus.  De  Febre  Continua, 
quae  nuper  in  hac  urbe  Epidemica  fuit,  ex  exemplis 
apud  Nosocomium  Regium  tractatis,  deducta. 

Gulielmus  Cochrane,  Scotus.  De  Venenis. 

Jacobus  G.  Coleman,  Anglus.  De  Hydrophobia. 

.To annes  Crawford,  Scotus.  De  Flydrothorace. 

Thomas  Cuming,  Hibernus.  De  quibusdam  Febris  Epi¬ 
demicae  Anni  1818  Sequelis. 

Timotheus  Curtin,  Hibernus.  De  Dyspepsia.  , 

Marcus  Weatherby  Daly,  Hibernus.  De  Hepatis 
Structura  Morbisque. 

Gulielmus  Daunt,  Hibernus,  De  Dysenteria  Indiae 
Occidentalis. 

Alexander  Davidson,  Scotus.  De  Hepatitide. 

Jacobus  E.  De  Kay.  Americanus.  De  Erroris  Scatu¬ 
rigine  in  Experimentis  Physiologicis. 

TIananel  De  Leon,  .Tamaiccnsis.  De  Hydrocephalo. 

JoANNES  Desmond,  Hibemus.  De  Morbo  Mercuriali. 
FiiEDERicus  Duesbury,  Auglus.  De  Veris  Asphyxiae 
Oaiisis. 

Alexander  K.  Duguid,  Scotus.  De  Ambustionibus. 
JosEPHUS  Dwyer,  Hibernus.  De  Syphilide. 

Adamus  Elliot,  Scotus.  De  Generis  Humani  Colore. 
Gulielmus  EnrighTj  Hibernus.  De  Cataracta. 

Petrus  Fairbairn,  Scotus.  De  Morbo  Coxario. 
Patricius  B.  Fergusson,  Anglus.  De  Sanitate  Tuenda. 
Petrus  Finlayson,  Scotus.  I)e  Pneumonia. 

Gulielmus  Foster,  Anglus.  De  Organicis  Vitiis  Cor¬ 
dis. 

Heathfield  T.  Frampton,  Anglus.  De  Aneurismate. 
Jacobus  French,  Scotus.  De  Dysenteria. 

Ebenezer  Gairdner,  Scotus.  De  Somno. 

Jonathan  Garner,  Barbadensis.  De  Mania. 
Gualterus  Glass,  Scotus,  De  Pneumonia, 

Jacobus  Graiiam,  Hibernus.  De  Ophthalmia  Membra¬ 
narum. 

Daniel  Haliday,  Ilibernus,  De  Apoplexia. 

Gulielmus  Hamilton,  Hibernus.  De  Melaenae  Natu¬ 
ra  et  Curatione. 

Georgius  Hawthorn,  Flibernus.  De  Pneumonia. 
Joannes  Hennen,  Hibernus.  De  Sanitate  Militum  Tu¬ 
enda. 

Georgius  Hinds,  Hibernus.  De  Apoplexia. 

Andreas  F.  FIolmes,  H,  Americanus.  De  Tetano. 
Gulielmus  Lanpen  Hopkinson,  Anglus.  De  Sanguinis 
Vitalitate. 

Georgius  Howe,  Hibernus.  De  Haemoptysi.  - 
FIenricus  Hudson,  Hibernus.  De  Calore. 

Jacobus  S.  Huston,  Flibernus.  De  Aneurismate. 
Alexander  Jack,  Scotus.  De  Pseudo-Syphilide. 
Joannes  Jobson,  Scotus.  De  Dysenteria. 

Georgius  Johnston,  Anglus  De  Hydrope. 

Qeorgius  FIaines  Jones,  Cambro-Britannus.  De  Usu 
Aquae  et  Methodis  eam  ad  Mare  Servandi. 

Bernardus  Kelly,  Hibernus.  De  Pneumonia. 
Gulielmus  Kemlo,  Scotus.  De  Mensibus  et  Amenor¬ 
rhoea. 

Gulielmus  Kennedy,  Hibernus.  De  Cerebri  Concust 
sione. 

Alexander  King,  Hibernus.  De  Febribus  Intermitten¬ 
tibus. 

Gulielmus  J.  King,  Barbadensis.  De  Febre  Flava. 


3 


Andiieas  KinniSj  Scotus.  De  Phthisi  Pulmonali. 

Georoius  Lang,  Scotus.  De  Phthisi  Pulmonali. 

Thomas  Aitchison  Latta,  Scotus.  De  Scorbuto. 

Gulielmus  Digby  Lawlor,  ex  Insula  St.  Christophori. 
De  Phthisi  Pulmonum. 

.Taqobus  Lindsay,  Anglus.  De  Ambustionibus. 

Patricius  Lyon,  Scotus.  De  Asphyxiae  Causis  et  Ra¬ 
tione. 

.Iacobus  M‘Cabe,  Hibernus,  De  Sanitate  et  Vi  Animi 
inter  Tropicos. 

Thomas  Maccarthy,  Hibernus.  De  Immodico  Vini  et 
Spiritus  Ardentis  Usu. 

Thomas  Usher  McDonald,  Hibernus.  De  Enteritide. 

Gulielmus  M‘Donell,  Scotus.  De  Dysenteria  Indiae 
Orientalis. 

Gulielmus  C.  Mair,  Anglus.  De  Scorbuti  Causis. 

Joannes  Mair,  Scotus.  De  Peste  ejusque  Relationibus 
Morbidis. 

Franciscus  Marchant,  Anglus.  De  Dyspepsia. 

Joannes  Maude,  Scotus.  De  Munere  Absorbente. 

Joannes  Meade,  (Eques,)  Hibernus.  De  Febre  Flava. 

Arthurus  Mower,  Anglus.  De  Delirio  Trementi, 

Alexander  Munkittrick,  Hibernus.  De  Dysenteria. 

Henricus  0’Brien,  Hibernus.  De  Diabete  Mellito. 

Lucius  Jacobus  0’Brien,  Hibernus.  De  Amaurosi. 

Robertus  F.  Osborn,  Antigua.  De  Sede  Visus. 

Robertus  Luke  Page,  Hibernus.  De  Rheumatismo 
Chronico  et  Acuto. 

Samuel  Peacock,  Anglus.  De  Recente  Febre  Epide¬ 
mica. 

Thomas  H.  Pemberton  quondam  Pearson,  Flibernus. 
De  Rabie  Canina. 

Isaacus  Pidduck,  Anglus.  De  Strumae  Natura  et  Cu¬ 
ratione. 

Jacobus  Pitcairn,  Scotus.  De  Anasarca. 

Jacobus  Georgius  Playfair,  Scotus.  De  Febre  Flava 
Calpensi. 

Antonius  Pringle,  Scotus.  De  Amputatione. 

Thomas  Proudeoot,  Scotus.  De  Febribus  iu  Oris  Maris 
Mediterranei. 

Jacobus  Renton,  Scotus.  De  Calculo. 

Jacob-us  Robertson,  Anglus.  De  Nausea  Maritima. 

Joannes  Argyll  Robertson,  Scotus.  De  Ophthalmia. 

Joannes  Robb,  Scotus.  De  Dysenteria. 

Michael  Ryan,  Hibernus.  De  Variis  Ictericis  Morbis. 

JoANNES  Salmon,  Jamaicensis.  De  Dysenteria. 

JoANNES  ScoTT,  Scotus.  De  Plantis  Medicinalibus  in 
Insula  Ceylona  Nascentibus,  et  quaedam  de  Medicina 
Sinhalensium. 

Jacobus  Simpson,  Scotus.  De  Ulcere  Maligno. 

Jo ANNES  Smale,  Anglus^  De  Hydrocele  Tunicae  Vagi¬ 
nalis  Testis. 

Andre  as  Smith,  Scotus.  De  Variolis  Secondariis. 

Leonardus  Stewart,  ex  Insula  Bermuda.  De  Vi  Con¬ 
suetudinis  in  Corpus  Humanum,  nunc  Causa  Mor¬ 
borum,  nunc  Salutis  Praesidio. 

Thomas  Stewart,  Scotus.  De  Febribus  Intermittenti- 
bus. 

Gulielmus  Stroud,  Anglus.  De  Arthritide  Regulari. 

Georgius  Taylor,  Scotus.  De  Febre  Contagiosa  Cri- 
fana  annis  1817  et  1818  saeviente. 

Gulielmus  Temple,  Hibernus.  De  Febre  Epidemica 
quae  annis  1817,  1818,  apud  Monagham  ejusque  vi¬ 
cinitatem,  maxime  saeviebat. 

Gulielmus  Thomson,  Scotus.  De  Vaccinia. 

Joannes  Thomson,  ex  India  Orientali.  De  Scarlatina 
Anginosa. 

Joannes  Trotter,  Anglus.  De  Dyspepsia. 

Ricardus  Tuite,  ex  Insula  St.  Crucis.  De  Cynanche 
Tracheali. 

Edvardus  Turner,  Jamaicensis.  De  Causis  Febris  Epi¬ 
demicae  nunc  Edinburgi  grassantis. 

^amuel  Tyndall,  Berbicensis.  De  Rebus  Lucem  in 
Tenebris  emittentibus. 

Gulielmus  Vassall,  Anglus.  De  Morbis  Convulsivis 
Alvo  Nascentibus. 

Robertus  Warren,  Hibernus.  De  Morbis  Postulanti- 
bus  necnon  Modis  Efficiendi  Pupillam  Artificiosam. 

Alexander  Watson,  Scotus.  De  Febre  Bataviae. 

Samuel  Wesley,  Hibernus.  De  Rheumatismo  Acuto. 

Thomas  Williams,  ex  Vecti  Insula.  De  Pneumonia. 

Robertus  Willis,  Scotus.  De  Dyspepsia. 

.Joannes  Wilson,  Scotus.  De  Hydrothorace. 

.Jacobus  Wright,  Hibernus.  De  Synocho. 


